# *Výbor*

*Národnej rady Slovenskej republiky*

*pre hospodárske záležitosti*

41. schôdza výboru

Číslo: CRD - 1607/2013 - VHZ

**200**

## **U z n e s e n i e**

**Výboru Národnej rady Slovenskej republiky**

**pre hospodárske záležitosti**

z 8. októbra 2013

k  návrhu poslanca Národnej rady Slovenskej republiky Igora CHOMU na vydanie zákona, ktorým sa mení a dopĺňa zákon č. 135/1961 Zb. o pozemných komunikáciách (cestný zákon) v  znení neskorších predpisov a o zmene a doplnení niektorých zákonov (tlač **680**);

**Výbor Národnej rady Slovenskej republiky**

**pre hospodárske záležitosti**

### s ú h l a s í

s návrhom poslanca Národnej rady Slovenskej republiky Igora CHOMU na vydanie zákona, ktorým sa mení a dopĺňa zákon č. 135/1961 Zb. o pozemných komunikáciách (cestný zákon) v  znení neskorších predpisov a o zmene a doplnení niektorých zákonov (tlač **680**);

#### o d p o r ú č a

# Národnej rade Slovenskej republiky

návrh poslanca Národnej rady Slovenskej republiky Igora CHOMU na vydanie zákona, ktorým sa mení a dopĺňa zákon č. 135/1961 Zb. o pozemných komunikáciách (cestný zákon) v  znení neskorších predpisov a o zmene a doplnení niektorých zákonov (tlač **680**) schváliť s pozmeňujúcimi a doplňujúcimi návrhmi;

#### p o v e r u j e

1. predsedu výboru, aby výsledky rokovania výboru v  druhom čítaní zo dňa 8. októbra 2013 spolu s výsledkami rokovania ostatných výborov spracoval do písomnej spoločnej správy výborov v súlade s § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov a predložil ju na schválenie gestorskému výboru,
2. spoločného spravodajcu výborov F. **Petra** (V. **Holevu** / A. **Přidala**), aby v súlade s § 80 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov informoval o výsledku rokovania výborov a aby odôvodnil návrh a stanovisko gestorského výboru k návrhu zákona uvedené v spoločnej správe výborov na schôdzi Národnej rady Slovenskej republiky.

Ján **H u d a c k ý v.r.**

predseda výboru

overovateľ výboru

Alojz **P ř i d a l**

Michal **B a g a č k a**

# *Výbor*

*Národnej rady Slovenskej republiky*

*pre hospodárske záležitosti*

41. schôdza výboru

Príloha k uzneseniu č. 200

##### Z m e n y a  d o p l n k y

k návrhu poslanca Národnej rady Slovenskej republiky Igora CHOMU na vydanie zákona, ktorým sa mení a dopĺňa zákon č. 135/1961 Zb. o pozemných komunikáciách (cestný zákon) v  znení neskorších predpisov a o zmene a doplnení niektorých zákonov (tlač **680**)

1. V čl. I, bode 1 v § 11 ods. 2 písm. b) prvej vete sa bodka za slovami „75m“ nahrádza čiarkou a slovo „Vzdialenosť“ sa nahrádza slovami „pričom vzdialenosť“, v druhej vete sa vypúšťajú zátvorky, pred slovom „pri“ sa vkladá slovo „a“, bodka za slovom „dotyčnice“ sa nahrádza bodkočiarkou a slovo „Spojnice“ sa nahrádza slovom „spojnice“.

Ide o formulačnú úpravu ustanovenia vzhľadom na pravidlá členenia ustanovení zákona.

1. V čl. I, bode 2 sa slová „ods. 4 až 6“ nahrádzajú slovami „ods. 5 až 7“.

Ide o legislatívno-technickú úpravu, ktorá nadväzuje na zmeny v prvom novelizačnom bode.

1. V čl. I, bode 3 sa slová „ods. 6“ nahrádzajú slovami „ods. 7“.

Ide o legislatívno-technickú úpravu, ktorá nadväzuje na zmeny v prvom novelizačnom bode.

1. V čl. I, bode 5 úvodnej vete sa za slová „ktorý“ vkladajú slová „vrátane nadpisu“.

Ide o legislatívno-technickú pripomienku.

1. V čl. II, bode 2 v § 113a ods. 3 prvej vete na konci sa za slovo „vlastníkom“ vkladajú slová „vyvlastňovaného pozemku“.

Ide o formulačné spresnenie ustanovenia.

1. V čl. II, bode 2 v § 113a ods. 3 druhej vete sa slová „Príslušná správa katastra“ nahrádzajú slovami „Príslušný okresný úrad“.

Podľa zákona č. 180/2013 Z. z. o organizácii miestnej štátnej správy a o zmene a doplnení niektorých zákonov od 1. októbra 2013 agendu správy katastra vykonáva okresný úrad.

1. V čl. II, bode 2 v § 113a ods. 4 sa vypúšťajú slová „v prípadoch“.

Navrhovaná úprava sa týka vypustenia slov pre ich nadbytočnosť.

1. V čl. V sa slová „1. novembra“ nahrádza slovami „1. decembra“.

Zmena navrhovaného nadobudnutia účinnosti právneho predpisu je nutná z hľadiska prebiehajúceho legislatívneho procesu v Národnej rade SR a z hľadiska zachovania ústavných lehôt v ďalšom štádiu legislatívneho procesu.